**„ЕЛ БИ БУЛГАРИКУМ“ ЕАД, с ЕИК 831622969, със седалище и адрес на управление: град София, п.к. 1113, ул. „Тинтява“ № 86, на основание чл. 29, ал. 5 от Правилника за прилагане на Закона за публичните предприятия**

**О Б Я В Я В А:**

Процедура за избор на застраховател за задължителна застраховка „Гражданска отговорност“ и доброволна застраховка „Каско“ за моторни превозни средства (МПС), собственост на „Ел Би Булгарикум“ ЕАД (Дружеството), за срок от една година.

**І. Наименование и предмет на процедурата**

Избор на лицензирани застрахователни дружества за сключване на застраховки „Гражданска отговорност“ и „Каско“ на автомобилите (МПС), собственост на „Ел Би Булгарикум“ ЕАД.

**II. Описание на обекта**

Съгласно Приложение № 1.

**Цена:**

Цената на застраховка „Каско“ и застраховка „Гражданска отговорност“ се определя от застрахователя – участник в конкурса. Тази цена следва да бъде съобразена със спецификите на всяко едно от движимите МПС, посочени в т. II, съгласно Приложение № 1, но не по-ниска от пазарната стойност на обекта на застраховане, а за новопридобити автомобили, съобразно стойността на придобиване. Предоставените оферти следва да включват обобщена крайна цена на застрахователната услуга с включени данък, гаранционен фонд, стикер и др. присъщи разходи за услугата.

**III. Срок на застраховката:**

Една година, считано от датата на издаване на застрахователната полица по настоящата процедура за застраховка „Гражданска отговорност“ и застраховка „Каско“ или датата следваща деня на изтичане на действащата застраховка на МПС.

**IV. Съдържание на офертата**

1. Лиценз за извършване на посочените видове застраховки, издадени по реда на Кодекса за застраховането – копие, заверено от участника;

2. Декларация/документ, удостоверяващ/а, че кандидатът не е в ликвидация, несъстоятелност или в съответната процедура по обявяване;

3. Заверени счетоводен баланс и отчет за приходите и разходите на кандидата за предходната година, от които да е виден размерът на собствения капитал, както и приходите от застрахователни премии.

**4. Предложение относно:**

4.1. Застраховка „Гражданска отговорност“ – застрахователна премия (размер) за всяко конкретно МПС, собственост на Дружеството, посочено в Приложение № 1 и общо за всички МПС на Дружеството, посочени в Приложение № 1.

4.2. застраховка „Каско“:

а) задължително минимално покритие за следните рискове: пожар, природни бедствия, ПТП по време на движение, неограничен брой щети на паркинг в паркирало състояние на МПС, злоумишлени действия на трети лица, кражба и грабеж, кражба на външни детайли, пътна помощ при ПТП, експлозия, удар от мълния, падане на ледени късове и снежни маси, умишлен палеж, кражба на допълнително монтирано оборудване, помощ на пътя при техническа повреда или възникване на застрахователно събитие без ограничение в пробега и броя на (предходни) събития;

*Забележка: Покритите рискове - неограничен брой щети на паркинг* *в паркирало състояние на МПС и кражба на външни детайли се удостоверяват с декларация от кандидата, неразделна част от Офертното предложението. Възможност за включване на застрахователно покритие „злополука на лицата“ ще бъде считано за предимство при равни други условия в офертните предложения.*

б) не се допускат: лимит на отговорност на застрахователя и самоучастие на застрахования;

в) застрахователна стойност (размер) за всяко конкретно МПС, собственост на Дружеството посочено в Приложение I и общо за всички МПС следва да бъде определяна по стойност на придобиване за новопридобити и възстановителна (пазарна) за съществуващи. Оценката на новопридобитите следва да бъде свързана със следните параметри за новопридобити автомобили: марка – „Ивеко“, модел – „Дейли 50С35“, брой – 2 броя, година на производство – 2023 г., единична цена на придобиване - 199 676,22 лв. с включен ДДС и марка – „Шкода“, модел – „Октавия - Бизнес Едишън“, брой – 2 броя, година на производство – 2023 г., единична цена на придобиване - 89 858,56 лв. с включен ДДС;

*Забележка: Застрахователната премия на автомобила, подробно описан в т. II., Приложение № 1, следва да осигурява отстраняване на всички щети за новопридобити МПС в „гаранционен сервиз“ до изтичане срока на гаранционно обслужване, а за всички останали да предоставят право на избор между „доверен сервиз” или изплащане на щетите в паричен еквивалент.*

5. Общи условия на предлаганите застраховки.

Всички документи в офертата следва да бъдат представени на български език и да бъдат подписани от законния представител на участника или упълномощено от него лице с нотариално заверено пълномощно. Офертите могат да бъдат представени и чрез застрахователен брокер/агент. Документите, представени във вид на ксерокопия, следва да бъдат заверени с гриф „Вярно с оригинала“, име, фамилия, подпис на лицето/ата, представляващо/и участника и печат.

**V. Представяне на офертите**

***1. Начин на представяне на офертите***

Офертите се представят в запечатан, непрозрачен и с не нарушена цялост плик. В плика се окомплектоват всички документи, посочени в т. IV.

Върху плика с офертата се поставя следния надпис: *(1)**Оферта за участие в конкурс за задължително застраховане „Гражданска отговорност” и „Каско“ на МПС, собственост на „Ел Би Булгарикум” ЕАД”; (2) име на участника; (3) адрес за кореспонденция, телефон и електронен адрес*.

***2. Място и срок на представяне на офертите***

Офертите се представят чрез пощенска услуга, от застрахователен брокер или чрез представител на застрахователя в деловодството на „Ел Би Булгарикум” ЕАД, находящо се в централния офис на Дружеството в гр. София 1113, ул. ”Тинтява” № 86, ет. 4, всеки работен ден, в срок до 17:00 часа на 12.04.2024 година. Оферти след указания срок не се приемат.

Телефон: 02 988 26 04; e-mail: office@lbbulgaricum.bg

**VI. Срок на валидност на офертите:** не по-малко от 60 (шестдесет) календарни дни от крайния срок за представянето им.

**VII. Оценяване и класиране на офертите**

1. Няма да бъдат оценявани и класирани оферти, които не отговарят на посочените изисквания или към които не са приложени документите, описани в т. IV по-горе, както и няма да бъдат оценявани оферти, в които е предвиден лимит на отговорността на застрахователя и процентно самоучастие на застрахованото лице при настъпване на застрахователното събитие.

2. Начин и ред за класиране

Критерият за оценка на офертите е „най-ниска цена“, представляваща най-нисък общ размер на предложените застрахователни премии по застраховка „Гражданска отговорност“ и застраховка „Каско“, с включени отстъпки и преференциални условия.

**VIII. Разноски по подготовка на офертата и участието**

Участникът поема всички разноски по изготвяне на офертата си и нейното представяне. „Ел Би Булгарикум” ЕАД не заплаща тези разходи, независимо от начина на провеждане или изхода на процедурата.

Документацията на настоящата конкурсна процедура е безплатна и може да бъде свалена в 14-дневен срок от публикуването на обявата на интернет страницата на „Ел Би Булгарикум“ ЕАД ([www.lbbulgaricum.bg](http://www.lbbulgaricum.bg)), „Държавна консолидационна компания“ЕАД и Агенция за публичните предприятия и контрол.

С цел формиране на ценови оферти, Дружеството предоставя на участниците в конкурсната процедура необходимата информация относно движимото имущество, подробно описано в Приложение № 1 – обект на застраховане на Телефон: 02 988 26 04; e-mail: office@lbbulgaricum.bg

**IX. Допълнителна информация**

„Ел Би Булгарикум” ЕАД си запазва възможността да изменя условията на настоящата процедура, да променя сроковете, да определя нови, както и да спира или прекратява процедурата, за което участниците ще бъдат своевременно уведомени. Във всички подобни случаи „Ел Би Булгарикум” ЕАД не дължи каквито и да било плащания на кандидатите и не е обвързано с каквито и да било други ангажименти към тях, включително за сключване на договор.

Решението за избор на застраховател се одобрява от Едноличния собственик на капитала – „Държавна консолидационна компания“ ЕАД.

В срок до 10 дни от получаване на одобрението по предходното изречение „Ел Би Булгарикум“ ЕАД ще сключи договор с одобрения застраховател.

Оглед на обектите, предмет на настоящата процедура, може да се извърши на 01.04.2024г в часовете от 10.00 до 12.00 часа, след предварителна уговорка на телефон 02 987 29 01.

Изпълнителен директор:

/Ивайло Лилов/